Kutsestandardite uuendamise käigus tehtud muudatused

Arboristi maatugi, tase 3

1. Kutsestandard läheb arhiivi, kuna töömaailmas pole selle järele vajadust.

Arborist, tase 4

1. Muudeti kutsestandardi struktuuri:
2. Eelmise standardi kompetentsi B.2.3 „Puittaimede lõikamine ja raie“ asemel koostati kolm uut kompetentsi: B.3.2 „Puittaimede hoolduslõikus“, B.3.3 „Parkmetsade hooldamine“ ja B.3.4 „Puittaimede raie“.
3. Eelmise standardi kompetentsi B.2.1 „Võsa- ja kettsaagidega töötamine“ tegevusnäitajad viidi „Kutset läbiva kompetentsi“ B.3.10 alla; „Võsa- ja kettsaagidega töötamise“ kompetentsi eraldi enam ei ole.
4. Lisati A.6 „Tulevikuoskused“.
5. Lisati B.2 „Üldoskused“ koostöös Kutsekoja oskuste registri spetsialistiga.
6. Tulenevalt muudetud „Kutsestandardi koostamise ja vormistamise juhendist“ lisati alajaotus B.1.1, mis määratleb nõuded kutse taotlemisel ja taastõendamisel.
7. Korrastati sõnastusi kogu kutsestandardi ulatuses.

Puittaimede spetsialist, tase 5

1. Muudeti kutsestandardi nimetus puittaimede hindajast puittaimede spetsialistiks. Põhjuseks see, et kutsestandardisse lisandus mitu uut kompetentsi ja standard sai nö palju laiema sisu kui ainult puittaimede hindaja.
2. Muudeti kutsestandardi struktuuri:
3. Eelmise standardi kompetentsi B.2.1 „Üksikpuude seisundi ja pargipuistute hindamine asemel“ koostati kaks uut kompetentsi: B.3.1 „Üksikpuude- ja põõsaste ning nende rühmade hindamine“ ja B.3.2 „Puistute hindamine“.
4. Eelmise standardi kompetentsi B.2.2 „Järelevalve tegemine ja nõustamine“ asemel koostati kolm uut kompetentsi: B.3.4 „Erialase nõu andmine“, B.3.5 „Järelevalve tegemine“ ja B.3.7 „Ekspertarvamuste ja -hinnangute koostamine“.
5. Koostati uus kompetents B.3.3 „Kasvukohatüüpide hindamine“.
6. Koostati uus kompetents B.3.6 „Puuhooldustööde korraldamine“.
7. Muudeti töö kirjeldust A.1, kuna lisandus mitu uut kompetentsi.
8. Lisati A.6 „Tulevikuoskused“.
9. Lisati B.2 „Üldoskused“ koostöös Kutsekoja oskuste registri spetsialistiga.
10. Tulenevalt muudetud „Kutsestandardi koostamise ja vormistamise juhendist“ lisati alajaotus B.1.1, mis määratleb nõuded kutse taotlemisel ja taastõendamisel.
11. Korrastati sõnastusi kogu kutsestandardi ulatuses.